# Ælfric's Lives of Saints/27cru

xuiii. kl̅. octobris. exaltatio sce̅ crucis.
Ƿe ƿurðiað mid lof-sangum for ures geleafan trymminge001 tƿegen dagas on geare drihtne to ƿurðmynte for þære halgan rode siððan heo afunden ƿæs ·
Þa iudeiscan hi behyddon mid hetelicum geðance ·004 noldon  se maðm ƿurde mannum to frofre · ac seo eadige helena · hi eft þær afunde þurh cristes onƿrigennesse sƿa sƿa he mid ƿundrū gesƿutelode · ⁊ to-dælde þa rode sƿa sƿa drihten hire geƿissode · ⁊ forlet þa ænne dæl on þære ylcan byrig · þe crist on þroƿode · sƿa sƿa us cyþað geƿritu · mid seolfre beƿunden · ⁊ ƿende ham siððan mid þam oþrum dæle þæs deorƿurþan treoƿes · to hire leofan sunu his geleafan to getrymmenne ·
Nu freolsige ƿe þone dæg þe heo on afunden ƿæs ·014 þam hælende to ƿurðmynte þe ƿolde on hire þroƿian · se bið ofer eastrū · on ymbryne þæs geares · ⁊ ƿe healdað on hærfest mid halgum þenungum oþerne freols-dæg on þam þe heo geferod ƿæs eft to hierusalem sƿa sƿa ƿe her æfter secgað ·
Hit geƿearð for yfelnysse sƿa sƿa for oft git bið ·020  þa hæðenan leoda  land gehergoden · ⁊ sum arleas cynincg cosdrue gehaten com mid micclum here to þære halgan rode · þær helena hi gesette on þære foresædan hierusalem · gehergode þa  land · ⁊ þa halgan rode genam ham to his earde · arleaslice dyrstig ·
He ƿæs sƿa up-ahafen · ⁊ sƿa arleas brega ·027  he ƿolde beon god · ⁊ ƿorhte þa of seolfre ænne heahne stypel · on stanƿeorces gelicnysse · ⁊ mid | scinendum gymmum besette eall  hus · ⁊ on þære upflora eall mid readum golde his cyne-stol geƿorhte · ⁊ ƿundorlice mid þeotum ƿæter ut-ateah ƿolde renas ƿyrcan · sƿylce he sylf god ƿære · ac he ƿæs ful dysig forþan þe se rén ne mihte manegum fremian ·
He sƿanc þa git sƿiðor ƿolde gesƿutelian his mihte ·036 ⁊ het delfan þa eorðan digellice mid cræfte · sƿa  hors urnon embe  hus gelome þurh þa digelan dica dynigende mid fotum ƿolde þunor ƿyrcan geƿit-leas sƿa-ðeah ·
He sæt þa on þam huse sƿa sƿa healic god ·041 ⁊ gesette þa halgan rode to his heah-setle up sƿilce him to geferan on his fracodnysse ·
He sæt ða þær sƿa forð · ⁊ his suna be-tæhte044 ealne his cynedom · ac crist hine fordyde ·
Sum casere ƿæs on þam dagum cristen · ⁊ gelyfed ·046 eraclius gehaten · unearh on gefeohtum · ⁊ he his geleafan geglengde mid godum ƿeorcum · ⁊ godes þeoƿas ƿurþode mid ƿel-ƿillendum mode ·
Ða com þæs cosdruan sunu togeanes ðam casere ·050 ƿolde mid gefeohte geƿinnan his rice ·
Ða geƿearð him bam ·  hi bealdlice tƿegen052 to anƿige eodon on þære éá brycge · ⁊ se ðe sige geƿunne ƿeolde þæs rices butan þæra manna lyre þe him mid comon ·
Hi þa ealle gecƿædon  gif ænig man ƿolde056 heora oðrum fylstan ·  man hine sona gefenge · ⁊ foredum sceancū into þære éá ƿurpe ·
Hi eodon þa begen on þære bricge togædere ·059 ⁊ se geleaffulla casere alede þone godes feond cosdrues sunu · ⁊ he siððan ge-ƿeold ealles his rices · ⁊ rád hī | to cosdrue · þa beah eall se here bliðelice to eraclio · ⁊ he hi under-feng · ⁊ to fulluhte gebigde · ⁊ nan man nolde cyþan cosdrue  geƿinn · forðan þe he ƿæs andsæte eallum his leodum ·
Eraclius þa astah to þære sticolan upflora ·067 ⁊ cƿ̅ to þam arleasan ardlice þas ƿord ·
Lifes ic þe geann · gif þu anrædlice gelyfst069 nu on hælend crist · ⁊ cƿyðst  þu ƿille to fulluhte gebugan · ⁊ ic þin freond beo · ⁊ ic þæ (sic) læte habban þis land to geƿealde · gif þu þonne elles dest · þu scealt deaþe sƿeltan ·
Þa nolde se cosdrue on crist gelyfan ·074 ⁊ eraclyus sona his sƿurd ateah · ⁊ hine beheafdode · ⁊ het bebyrigan · ⁊ nam his gingran sunu siððan to fulluhte tyn ƿintra cnapa · ⁊ him cyne-dom for-geaf · betæhte ða his here þone heagan stypel · mid eallum þam seolfre · ⁊ he sylf genam  gold · ⁊ þa gymmas · into godes cyrcan ·
Ferode ða þa rode mid þæs folces meniu082 ongean to hierusalem georne mid blisse ·
Hi comon þa æt nextan caflice ridende084 to þære foresædan byrig · ⁊ sæt se casere on kynelicum horse sƿa him gecƿemast ƿæs · ac þa þa he inn ƿolde · þa ƿearþ  geat belocen · sƿa  þa stanas feollon færlice togædere · ⁊ ƿearþ geƿorht to anum ƿealle sƿa ·
Hi ƿurdon þa afyrhte · for þam færlican tacne ·090 ⁊ beheoldon sarige sona to heofonum · ⁊ gesaƿon drihtnes rode deorƿurð-lice þær scinan · ⁊ godes engel hi bær bufan þam geate ⁊ cƿ̅ ·
Þa þa se heofonlica cyning crist sylf inferde094 þurh þis ylce get to his agenre þroƿunge · næs he mid purpuran ge-scryd · ne mid cynehelme geglenged ·
| ne he on steda ne rád · þurh þis stænene geat ·
ac on assan hricge he rád eadmodlice mannū to bysne ·  hi modignysse onscunion · ⁊ æfter ðysum ƿordum geƿende se engel up ·
Hƿæt ða se casere caflice lihte101 þancigende gode þære ƿissunge · ⁊ dyde of his purpuran · ⁊ his pellenan gyrlan · eode þa mid nacodum fotum · ⁊ genam þa rode mid agotenum tearum god ƿurþigende ·
Ƿearð þa godes ƿundor on þam ƿeorc-stanum106 þa ða se casere com mid eadmodnysse to · þa to-eodon ða stanas · ⁊ geopenode  get ·
Ƿæs eac oþer ƿundor sƿa  ƿynsum bræð ·109 stemde [of] þære halgan rode þa þa heo hamƿerd ƿæs · geond  land · ⁊ þa lyfte afylde · ⁊  folc þæs fægnode · afylde mid þam bræðe ·
Ne mihte nan ƿyrt-bræð sƿa ƿynsumlice steman ·113 ⁊ se casere þa clypode mid blysse ·
Eala þu ƿundorlice ród · on þære ðe crist ƿolde þroƿian ·115 ⁊ ure ƿita adƿescan mid his deorƿurþan blode ·
Eala þu scinende ród sƿiþor þonne tungla117 mære on middan-earde micclum to lufigenne · halig treoƿ · ⁊ ƿynsū · þe ƿurþe ƿære to berenne ealles middan-eardes ƿurþ · gemunde þisne heap · þe her gegaderod is gode to ƿurðmynte ·
Þa ahof se casere þa halgan rode up122 on þære ylcan stoƿe · þe heo on stod æt fruman · ærþan þe se arleasa cynincg cosdrue hi gename ·
On ðam dæge gesƿutelode se soðfæsta hælend125 ƿundorlice mihte · þurh his þa mæran rode · sƿa  an dead man aras on þam dæge sona · ⁊ feoƿer bedrydan þær ƿurdon ƿundorlice gehælede · ⁊ tyn lic-þroƿeras · fram heora langsumum broce · ⁊ fela | ƿode menn heora geƿit under-fengon · ⁊ manega untrume fram myslicum coþum þær ƿurdon gehælede · æt þære halgan rode · criste to ƿurðmynte · ⁊ se casere siððan fela goda gedyda þær · ⁊ godes cyrcan ge-godode · mid landum · ⁊ bigleofū · ⁊ godes lof ge-edniƿode ·
Ferde ða to his cyne-stole to constantinopolim136 mid micclum geleafan godes mærða smeagende ·
Nu is se dæg gecƿæden on cristenum bocum ·138 Exaltatio sce̅ crucis ·  is on engliscre spræce upahefednyss þære halgan rode · forþan þe heo ƿæs ahafen mid healicū ƿurðmynte on þā fore-sædan dæge · drihtne to lofe ·
Is sƿa-þeah to ƿitenne  heo is ƿide todæled ·143 mid gelomlicum ofcyrfū to lande gehƿilcū · ac seo gastlice getacnung is mid gode æfre á unbrosnigendlic · þeah þe se beam beo to-coruen ·  heofonlice tacn þære halgan rode is ure gúðfana ƿiþ þone gram-lican deofol · þonne ƿe us bletsiað gebylde þurh god mid þære rode tacne · ⁊ mid rihtū geleafan ·
Þeah þe man ƿafige ƿundorlice mid handa151 ne bið hit þeah bletsung buta he ƿyrce tacn þære halgan rode · ⁊ se reða feond biþ sona afyrht for ðam sige-fæstan tacne ·
Mid þrym fingrum man sceall senian · ⁊ bletsian ·155 for þære halgan þrynnysse · þe is þrim-ƿealdend god ·
Hƿilon cƿeþað preostas · þæt cristes læƿa157 iudas se arleasa eft ne ƿurðe fordemed on þam micclan dæge · to þam (sic) deopan helle · ⁊ cƿeþað  he mage ƿið crist hine betellan · sƿilce he neadunge gefremode  facn ƿið hine ·
Ac ƿe cƿeðað þær-to-geanes ·  cristes ƿord ne bið leas ·162 he cƿæð be þan iudan ·  him ƿære betere  | he ge-boren nære þonne he his læƿe ƿære ·
Næron þa iudeiscan ne se dyrna læƿe165 þurh god geneadode · to ðam gramlican geþeahte · ac þa þa crist geseah · se þe ge-sihð ealle þing heora yfelan ƿillan · þa aƿende þe hit to gode · sƿa  heora yfelnyss us becom to hæle ·
Ælc man þe yfel deþ mid yfelum ƿillan ·170 is scyldig ƿið god · þeah þe hit sumum fremige · ⁊ ælc man þe god deð mid godum ƿillan hæfð his mede æt gode · þeah þe hit hearmige sumum · forþan þe se rihtƿisa dema deð ælcum þa mede · be þam þe he sylf ƿolde · ⁊ his ƿilla him dihte ·
Nu synd þa iudeiscan · ⁊ se sceamlease læƿa176 cristes deaðes scyldige · þe syrƿdon be him · þeah þe hit us become to ecere alysednysse · ⁊ heora nan ne becymð to cristes rice næfre · butan þam þe hit gebettan · ⁊ ge-bugan to criste ·
Sƿa milde is se hælend  he miltsian ƿolde181 his agenum slagum gif hi gecyrran ƿoldon · ⁊ biddan his miltsunge · sƿa sƿa heora mænig dyde · sƿa sƿa se hundredes ealdor · þe hine hetelice stang on his halgan sidan · ⁊ siððan him beah to · se hundredes ealdor hatte longinus ·
He geseah ða sona hu seo sunne aþystrode ·187 fram mid-dæge oð non · ⁊ eall middan-eard bifode · ⁊ stanas toburston · þa beah he to criste sleande his breost · ⁊ secgende hlude ·
Uere · filius dei est hic ·191
Soþlice þæs is godes sunu ·191
He forlet ða his folgoð · ⁊ ferde to þam apostolum ·192 ⁊ ƿearð gelæred to geleafan þurh hi · ⁊ mid fulluhte aþƿagen frā his fyrlenum dædum ·
He dælde þa his eahta ealle on ælmyssan ·195 ⁊ on clænnysse leofode · sƿa sƿa cristes | ðegen · on mycelre forhæfednysse · ⁊ þam hæþenum bodade þone soþan geleafan · ⁊ synne forgifennysse · ⁊ to-ƿearp deofolgild · ⁊ ƿundra gefremode on godes naman · oð  sum gramlic dema hine ge-martyrode mid micclum ƿitum ·
Ac he ƿorhte fela ƿundra ætforan þam deman ·202 betƿux þam tintregum · ⁊ ablende þone deman þurh godes mihte ·  menn mihton tocnaƿon (sic) hu mildheort se hælend is · þe hine mersode sƿa ·
He ƿearð þa beheafdod for ðæs hælendes naman ·206 þone þe he ær geƿundode ƿælhreoƿlice on rode · ⁊ ƿunað on ecnysse on ƿuldre mid hī ·
Octauius hatte se hæþena dema209 þe hine acƿealde · ac he com siððan þær he ofslagen ƿæs · ⁊ gesohte his lic biddende forgifennysse mid ƿope ⁊ heofunge.
Þa geseah he sona gesundfullum eagum ·213 þurh þone ylcan onliht þe hine ǽr ablende · ⁊ se dema þa deorƿurðlice bebyrigde longines lichaman · ⁊ gelyfde on crist æfre ƿuldrigende god · oð  he geƿát of life ·
Sy ƿuldor ⁊ lof þam ƿel-ƿillendan gode ·218 se ðe æfre rixað on ecnysse · AMEN.